stanford-oval/wikipedia huggingface dataset:
אבי בראלי
מחקריו > ממלכתיות ישראלית

אבי בראלי פרסם שלושה מאמרים על הממלכתיות. האחד, 'הממלכתיות ותנועת העבודה בראשית שנות החמישים: הנחות מבניות', בו הוא מנתח את הוויכוח בין מפא"י למפ"ם על הממלכתיות, וטוען שהוא לא היה ויכוח על עיצובה של מדינת ישראל, אלא מאבק על קבוצת כוח בין שתי קבוצות פוליטיות. המאמר השני, 'Mamlachtiuht, Capitalism and Socialism during the 50's in Israel', מנתח את המאבק על הממלכתיות מנקודת מבט חברתית, כלכלית ותרבותית, ודן באפשרות להעמיד את הוויכוח הזה על הציר בין ויכוח על ממלכתיות ימנית לוויכוח על ממלכתיות שמאלית. המאמר השלישי, 'Mapai and the Oriental Jewish Question in the Early Years of the State', בוחן את הממלכתיות השמאלית של תנועת העבודה ביחסה לעולים מארצות האסלאם בשני העשורים הראשונים למדינה.
מחקריו > ספרים שערך

בין הספרים אותם ערך אבי בראלי:
"עכשיו או לעולם לא: דיוני מפא"י בשנה האחרונה למנדט הבריטי: מבואות ותעודות", אותו ערך עם מאיר אביזוהר. הספר המביא את דיוני מפא"י בשנה שקדמה להכרזת המדינה, ועוסק בתקופה ממאי 1947 עד מאי 1948. הספר "ציונות: פולמוס בן זמננו: גישות מחקריות ואידאולוגיות", אותו ערך ביחד עם פנחס גינוסר, הוא אחד מהספרים העיקריים שכינסו את בני הפלוגתא בפולמוס הפוסט-ציוניים, ועוסק בצדדים התאורטיים של אלה. באותו נושא הוא פרסם גם את המאמר "לשכוח את אירופה – נקודות ראות לוויכוח על הציונות והקולוניאליזם", שתורגם: ’Forgetting Europe: Perspectives on the Debate about Zionism and Colonialism’; 'Oublier l'Europe – Poins de vue concernant le de'bat sur le sionisme et le colonialisme. ספרו "חברה וכלכלה בישראל: מבט היסטורי ועכשווי", אותו ערך יחד עם דני גוטוויין וטוביה פרילינג, הוא אסופת מאמרים המכונסים בשני כרכים, ועוסק בהתגבשות הכלכלית והחברתית של ישראל מנקודות מבט דיסציפלינריות מגוונות.
מחקריו > מחקרו העכשווי

בראלי כתב יחד עם ד"ר אורי כהן ארבעה מאמרים על שביתת האקדמאים של שנות ה-50 של המאה ה-20 ותחילת ההתגבשות של מעמד הביניים הישראלי. זהו חלק ממחקר רחב יותר שיצא לאור כספר בהוצאת יד יצחק בן-צבי בשנת 2022. 
אחד המאמרים התפרסם ברבעון קתדרה לתולדות ארץ ישראל ויישובה 143 (תשע"ב) עמ' 153-184.
ספריו

מפא"י בראשית העצמאות: 1948–1953, יד יצחק בן-צבי, ירושלים תשס"ז 2007
(יחד עם ניר קידר) ממלכתיות ישראלית, המכון הישראלי לדמוקרטיה, ירושלים תשע"א 2011
(יחד עם אורי כהן) מרד האקדמאים: עימות חברתי-פוליטי על פערי שכר בשנות החמישים, יד יצחק בן-צבי, ירושלים תשפ"ב 2022
ספרים שערך

אליעזר בן-רפאל, אבי בראלי, מאיר חזן ועופר שיף (עורכים), היהודים בהווה: כינוס ופיזור, בהוקרה ליוסף גורני, ירושלים : יד יצחק בן-צבי, תשס"ט 2009.
אבי בראלי, דניאל גוטוויין, טוביה פרילינג (עורכים), חברה וכלכלה בישראל: מבט היסטורי ועכשווי, סדרת 'נושא' של עיונים בתקומת ישראל, תשס"ה (2005).
אבי בראלי ואחרים (עורכים), עיונים בתקומת ישראל/עיונים: כתב עת רב-תחומי לחקר ישראל, 1992, 2001 - היום.
אבי בראלי, פנחס גינוסר (עורכים), איש בסער: מחקרים ומסות על ז'בוטינסקי, סדרת 'נושא' של עיונים בתקומת ישראל, תשס"ד (2004).
אבי בראלי, נחום קרלינסקי (עורכים), חברה וכלכלה בימי המנדט, סדרת 'נושא' של עיונים בתקומת ישראל, תשס"ג (2003).
יוסף גורני, אבי בראלי, יצחק גרינברג (עורכים), מחברת עבודה לארגון עובדים: לקט מאמרים על הסתדרות העובדים בימי היישוב והמדינה, שדה בוקר תשס"א (2000).
פנחס גינוסר, אבי בראלי (עורכים), ציונות: פולמוס בן-זמננו, סדרת 'נושא' של עיונים בתקומת ישראל, תשנ"ז (1996).
אבי בראלי (עורך), ירושלים החצויה, 1967-1948, סדרת 'עידן', תשנ"ד (1994).
מאיר אביזוהר, אבי בראלי (עורכים), עכשיו או לעולם לא: דיוני מפא"י בשנה האחרונה למנדט הבריטי, תשמ"ט (1989).
הערות שוליים

↑  מאיר בראלי דוד תדהר, אנציקלופדיה לחלוצי הישוב ובוניו, כרך 17, עמ' 5127
↑  יצחק בראלי (אייזיק ברודני) דוד תדהר, אנציקלופדיה לחלוצי הישוב ובוניו, כרך 3, עמ' 1413
↑  אריה קרמפף, הון פוליטי, באתר הארץ, 26 ביוני 2003
↑  חיים ברקאי, ‏צמיחה כלכלית ושינויים במבנה החברתי והכלכלי במשק דו-לאומי, קתדרה 119, ניסן תשס"ו, עמ' 155-166
| --- | --- |
בקרת זהויות :  NLI: 987007258272105171  GND: 1054730113  ISNI: 0000 0000 7251 5557  LCCN: n89116038  NTA: 296405574  SUDOC: 118811126  VIAF: 76546111   WorldCat (עם VIAF): 76546111
מערבל (מכניקה)

ערך זה עוסק במכשיר מכני. אם התכוונתם לפרושים נוספים, ראו .
מערבל הוא מכשיר המשמש לעיבוד רכיבים ולמיזוגם לתערובת אחידה. המערבל משמש לעיבוד מזון בשוק הביתי, למיזוג רכיבים בשוק התעשייתי, ולעיבוד ושינוי רכיבים כימיים במעבדות.
למערבלים שתי תצורות עיקריות:
מערבל פשוט - מערבל בו קערת המערבל נעה גם היא לצורך ערבול החומרים
מערבל פלנטרי (באנגלית: Planetary mixer) - מערבל הנע סביב קערת הרכיבים בדומה לפלנטה בה נעים כוכבי הלכת סביב השמש
מערבל פלנטרי המשמש ליצור צמיגים
בשימוש צבאי

מערבל פלנטרי בשימוש צבאי הוא מכשיר המשמש לייצור דלק מוצק המשמש בעיקר עבור רקטות וטילים.
בשל שרוב המערבלים המשמשים לצורך זה הם פלנטרים התקבעה בתקשורת ובשפה בכלל המונח 'מערבל פלנטרי' ככינוי כולל למערבלים בשימוש צבאי.
בשימוש צבאי > אופן פעולה

המערבל הפלנטרי משמש לערבוב חומר ההנעה הגולמי היבש (אבקת אלומיניום, אמוניום פרכלוראט) עם מרכיבים רטובים (פולימר כגון HTPB, פלסטייזר) כהכנה ליציקה לתוך מארז המנוע.
המערבל עובד בעיקרון דומה לכל מיקסר ביתי. ההבדלים העיקריים ביניהם הם שברכיב הביטחוני תשומת לב מיוחדת ניתנת לאטימות המערבל כדי ליצור וואקום על מנת להוציא אויר כלוא מיותר מהדלק הנוצר; הצורך בהוצאתו הוא קריטי על מנת למנוע לחץ פנימי גבוה העלול לגרום לפיצוץ.
הבדל נוסף הוא שברכיב הביטחוני מנוטרת טמפרטורת המערבל, ומשתנה על ידי 'מעיל מים' סביב המערבל.
היות שהמערבל הוא רכיב קריטי בייצור דלק מוצק וכפועל יוצא גם בשימוש בטילים מדויקים, מדינות החפצות בטילים מדויקים נאלצות להשיג מערבל. עם זאת, לא כל מדינה יכולה לייצרו, בשל טכניקות הדיוק הקפדניות בתהליך היצור, ולכן החזקה בו מהווה נכס אסטרטגי משמעותי.
בשימוש צבאי > פגיעות במהלך עימותים

בשנת 2021 תקפה ישראל בלטקיה, סוריה מכולות שהכילו על פי הדיווחים מערבלים כאלו על מנת למנוע הברחתם ללבנון.
במהלך מלחמת חרבות ברזל, במבצע ימי תשובה (2024), הושמדו, על פי מקורות זרים, כעשרים מערבלים כאלה שאותם קיבלה איראן מהרפובליקה העממית של סין עקב אי יכולתה לייצרם בעצמה.
בשימוש תעשייתי

מערבלים משמשים לצרכים מגוונים בתעשייה אך ניתן להבחין לכמה ענפים מרכזיים:
בתעשייה היצרנית מערבלים משמשים כגורם מרכזי בתעשייה לצורך ייצור חומרים כצמיגים ועוד מערבלים אלו הם ברובם המכריע פלנטרים בגודל בינוני עד גדול
בתעשיית הבנייה מערבלים משמשים שימוש רב בבנייה בין בערבול בטון במערבל פשוט המותקן בדרך כלל על גבי משאית או רכיב נע אחר בין בערבול צבע בצורה פלנטרית על מנת לאחדומערבל בטון לא פלנטרי מותקן על גב משאית
במדע שם משמש המערבל לצורך מיזוג רכיבים כימיים ועיבודם. במעבדות משתמשים לעיתים במערבל מגנטי המורכב ממגנט מסתובב היוצר שדה מגנטי משתנה המניע מוט בחישה לצורך ערבול הרכיב.מערבל מגנטי בפעולה
בשימוש ביתי

בשימוש ביתי משמש מערבל מזון ככלי לערבוב מהיר של תערובות ועיסות, כולל ערבוב קמחים ונוזלים ליצירת בצק או ערבוב חלבונים להקצפה. מכשירי מטבח נוספים המשמשים בעיקר לחיתוך וגריסה, כמו בלנדר ומעבד מזון, משמשים לעיתים גם לצורך ערבול.
ראו גם

מנוע דלק מוצק
מבצע ימי תשובה (2024)
הערות שוליים

↑  What is a “planetary mixer”, and what do they have to do with manufacturing solid rocket fuel?
↑  דיווחים סורים: ישראל תקפה מכולות “מיוחדות” בנמל לטקיה. מתעדכן
↑  [https://infos-israel.news/lapid-laisser-les-installations-nucleaires-iranienne-de-cote-est-une-erreur-du-gouvernement/ Lapid : « Laisser les installations nucléaires iranienne de côté est une erreur du gouvernement »

Read more https://infos-israel.news/lapid-laisser-les-installations-nucleaires-iranienne-de-cote-est-une-erreur-du-gouvernement/], infos-israel.news
| --- | --- |
בקרת זהויות :  GND: 4120742-7  NKC: ph378921 
מערבל פלנטרי שנמצא במפעל ליצור טילים בסוריה. צולם במסגרת מבצע רבות הדרכים, 2024
טיל איראני – לצורך הפעלתו נזקקה איראן למערבל פלנטרי
מערבל ידני המשמש להקצפה
קלוד נטר

קלוד נטר (בצרפתית: Claude Netter;‏ 23 באוקטובר 1924 – 13 ביוני 2007) היה סייף צרפתי-יהודי, אלוף אולימפי (הלסינקי 1952), סגן אלוף אולימפי (מלבורן 1956) ו-3 פעמים אלוף עולם (1951, 1953 ו-1958) ברומח קבוצתי וסגן אלוף עולם (בודפשט 1959) ברומח אישי.
ביוגרפיה > 1951 > אלוף עולם

באליפות העולם שנערכה בסטוקהולם, שוודיה בשנת 1951 זכה במדליית זהב בתחרות הקבוצתית ברומח
ביוגרפיה > 1952

באליפות צרפת שנערכה בשנת 1952 זכה בפעם הראשונה ויחידה במדליית זהב ברומח אישי.
ביוגרפיה > 1952 > אלוף אולימפי

באותה שנה באולימפיאדת הלסינקי זכה במדליית זהב בתחרות הקבוצתית ברומח, לפני איטליה והונגריה.
ביוגרפיה > 1953

באליפות העולם שנערכה בבריסל, בלגיה בשנת 1953 זכה בפעם השנייה ברציפות מדליית זהב בתחרות הקבוצתית ברומח.
ביוגרפיה > 1956

באולימפיאדת מלבורן זכה במדליית כסף בתחרות הקבוצתית ברומח, אחרי איטליה ולפני הונגריה ובתחרות האישית סיים במקום חמישי.
ביוגרפיה > 1958

באליפות העולם שנערכה בפילדלפיה, ארצות הברית בשנת 1953 זכה בפעם השלישית במדליית זהב בתחרות הקבוצתית ברומח.
ביוגרפיה > 1959 > סגן אלוף עולם

באליפות העולם שנערכה בבודפשט, הונגריה בשנת 1959 זכה במדליית כסף בתחרות רומח אישי, אחרי אלן ג'יי מהממלכה המאוחדת ולפני מארק מידלר מברית המועצות, שלושת יהודים.
ביוגרפיה > 1960

באולימפיאדת רומא סיים במקום חמישי בתחרות הקבוצתית ברומח.
אנתוני וילדינג

אנתוני וילדינג (באנגלית: Anthony Frederick Wilding; ‏ 31 באוקטובר 1883 – 9 במאי 1915) היה טניסאי ניו זילנדי. הוא זכה 4 פעמים באליפות וימבלדון בתחרות גברים ופעמיים באליפות אוסטרליה הפתוחה. הוא היה חבר נבחרת גביע דייוויס של אוסטרליה וזכה איתה בגביע דייוויס. במהלך הקריירה הוא זכה ב-114 פרסים בתחרויות מחוץ לאולם (שיא שלא נשבר עד היום אך הושג גם על ידי רוד לייבר). בעונת 1906 הוא זכה ב-23 פרסים.
ביוגרפיה

אנתוני וילדינג נולד בפרבר כרייסטצ'רץ', ניו זילנד בשנת 1883. הוריו הגיעו מאנגליה בשנת 1878. בבעלות אביו היה משרד של עריכת דין.
אנתוני החל לשחק טניס בגיל 6 במגרשים שהיו בחווה המשפחתית. לאחר סיום הלימודים הוא נסע לאנגליה והחל ללמוד משפטים בטריניטי קולג'. הוא סיים אוניברסיטת קיימברידג' בשנת 1905 וחזר לניו זילנד.
וילדינג ניצח לראשונה בתחרות טניס בגיל 17 בשנת 1901. הוא המשיך להתחרות במהלך לימודי אוניברסיטה.
באליפות וימבלדון 1904 וילדינג ניצח בסיבוב הראשון אך הודח בסיבוב השני. באליפות וימבלדון 1905 וילדינג הודח בסיבוב הרביעי.
בשנת 1905 וילדינג היה חלק של נבחרת אוסטרליה/ניו זילנד שניצחה בגביע דייוויס. הנבחרת שחזרה הישג זה בשנים 1907 ו-1909.
בשנים 1906 ו-1909 וילדינג ניצח באליפות אוסטרליה הפתוחה.
בשנת 1910 וילדינג לראשונה ניצח באליפות וימבלדון ושיחזר הישג זה 4 שנים ברציפות.
תחרויות גרנאד סלאם

ברוקס ניצח לראשינה באליפות וימבלדון בשנת 1907. הוא היה טניסאי לא בריטי הראשון שניצח בתחרות. באותה שנה הוא ניצח גם בתחרות גברים לצד נורמן ברוקס.
בתחרויות זוגות גברים וילדינג ניצח בשנת 1906 באליפות אוסטרליה הפתוחה ואליפות וימבלדון בשנים 1907, 1908, 1910 ו-1914.
וילדינג לא השתתף באולימפיאדת 1908 בגלל טעות רישום של הוועד האולימפי. באולימפיאדת 1912 הוא זכה במדליית ארד.
בשנת 1911 וילדינג זכה בכול תחרות חשובה ודורג מס' 1 בעולם.
לאחר תחילת מלחמת העולם הראשונה וילדינג גויס לצבא ונהרג בקרב בשנת 1915.
הישגים

| 0 | 1 | 2 |
| --- | --- | --- |
| שנה | יריב בגמר | תוצאה |
| אליפות אוסטרליה הפתוחה 1906 | אוסטרליה פרנסיס פישר | 6–0, 6–4, 6–4 |
| אליפות אוסטרליה הפתוחה 1909 | אוסטרליה ארני פרקר | 6–1, 7–5, 6–2 |
| אליפות וימבלדון 1910 | הממלכה המאוחדת ארתור גור | 6–4, 7–5, 4–6 |
| אליפות וימבלדון 1911 | הממלכה המאוחדת הרברט רופר-ברט | 6–4, 4–6, 2-6, 6-2 |
| אליפות וימבלדון 1912 | הממלכה המאוחדת ארתור גור | 6–4, 6–4, 4–6 |
| אליפות וימבלדון 1913 | אוסטרליה מוריס מקלולין | 8–6, 6–3, 10–8 |
| אליפות וימבלדון 1914 | אוסטרליה נורמן ברוקס | 4–6, 4–6, 5–7 |
ליאת לב רן

| --- | --- |

ליאת לב רן
 לידה:  12 בנובמבר 1975 (בת 49) ראשון לציון, ישראל 
 מדינה:  ישראל 
 מקום לימודים:  עמית עמל, אוניברסיטת בן-גוריון בנגב 
 שפות היצירה:  עברית 
 www.liatlevran.com/home
 
ליאת לב רן (נולדה ב-12 בנובמבר 1975) היא סופרת ועורכת ישראלית.
ביוגרפיה

לב רן נולדה וגדלה בראשון לציון. למדה בבית הספר התיכון קריית חינוך "העמית" מקיף ג' (לשעבר "עמית עמל").
ב-4 בנובמבר 1987 כשהייתה בת 12 נהרג אביה בתאונת דרכים, מה שמאוחר יותר יהווה בסיס לעלילת ספרה הראשון של לב רן.
לב רן היא בוגרת תואר שני בכתיבה יצירתית במחלקה לספרות עברית באוניברסיטת בן-גוריון, מנחה ומלווה כותבים, מפיקה ויזמית אירועי תרבות וספרות.
קריירה בכתיבה

בנוסף לרומנים כתבה לב רן גם סיפור ילדים, ערכה ספר שירה ולקחה חלק ככותבת באנתלוגיה בנושא חטאים.
קריירה בכתיבה > יצירותיה

מורשית חתימה -עורכת: מאיה גז, עברית הוצאה לאור, 2020, 151 עמודים. קומדיה רומנטית. רגע לפני יום הולדתה השלושים מתחילה נטע, תל אביבית שבורת לב עם שאיפות אקדמיות וטראומת ילדות שממאנת להרפות, לעבוד כמזכירתו של איש עסקים כריזמטי. נטע היא חלומו של כל בוס: מאורגנת, מתקתקת, חרוצה, לא יודעת לשתות אלכוהול, תמיד יש לה אדוויל בתיק, והכי חשוב: אין לה חיים. היא קובעת פגישות, מתייקת מסמכים, משמיעה שקרים משכנעים בטלפון ופותרת משברים אישיים בחיי בנו ובתו המפונקים של הבוס. מה הפלא שעד מהרה היא הופכת למורשית חתימה? חמושה בבגדי מעצבים במימונו של הבוס ובשלל עצות מועילות מחברתה ריקי המהממת, נטע נשלחת לקפריסין ולפריז כדי לחתום על מסמכים ולדאוג להעברות כספים. בתוך כך נקרות על דרכה שלל ראיות לכך שמשהו מפוקפק קורה מאחורי גבו של הבוס האלגנטי. כשגבר חדש נכנס לחייה, היא מאמצת לעצמה זהות חדשה: נינה הנועזת. האם היא תפענח את המזימה שנרקחת סביבה? והאם גם תזכה סוף סוף באהבה שלה היא משתוקקת?
בלי כיסוי - עורכת:דפנה ברעם, עברית הוצאה לאור, 2022, 174 עמודים. קומדיה רומנטית. הכל מסתבך בחופשת הלידה של שירלי, מנהלת קשרי לקוחות בחברת אשראי. יש לה תינוקת ראשונה ותובענית, בעל הייטקיסט שמכור לקובצי אקסל, כלב שמן ומפונק, חמות שמשגרת אותה לקורסים באימהות משופרת, וחברה רווקה הוללת. לתוך החיים השגרתיים שהולכים וסוגרים עליה נכנסים איבון, יפהפייה מסתורית ושובת לב, בעלת חברה להלבשה תחתונה לאלפיון העליון, ור', שומר ברים שרירי ועגמומי, שהופך אט אט לגיבור-העל של חייה. כשאיבון נעלמת - ועמה כל חסכונותיהם של שירלי ובעלה, וכספים של מעסיקיה ועמיתיה - שירלי מוצאת עצמה על פי תהום. היא חייבת להחזיר את הכסף הגנוב כדי להציל את נישואיה ואת הקריירה שלה. העקבות מובילים לברלין, ור' מצטרף אליה במסעה לשם. יחד, השניים הופכים את טראומות עברם לכוח שמניע אותם במשימה. המתח הרומנטי ביניהם הולך וגובר – כמו גם הסכנות שאורבות להם. האם הם יצליחו להגיע אל מטילי הזהב שהחביאה איבון בכספת? האם המסע המשותף יפתח להם אופק לעתיד אחר?
להיות אישה-אסופת שירה מדוברת - (עורכת, עם גל ליבר) בהוצאת יצירה עברית, 2024. ספוקן וורד היא צורת ביטוי אמנותי, מעין התרסה אל העולם. באסופה קובצו יצירות של יוצרות בולטות בתחום.
חיים אישיים

נשואה לאמיר, מנהל מוצר. אמא לשניים (בת ובן) ולכלב טוני. מתגוררת בתל אביב.
הערות שוליים

↑  liat.levran
↑  ראש בראש, באתר secblock.yit.co.il
↑  ליאת לב רן בתכנית חיים טוב יותר עם מיכל צפיר, יום שישי, 06 בנובמבר , 2020 | 102FM (10:19), באתר 102fm.co.il
↑  Liat Lev ran
↑  ליאת לב רן, באתר secblock.yit.co.il
↑  תפילה, באתר secblock.yit.co.il
↑  מארז אנתולוגיית חטאים, באתר secblock.yit.co.il
↑  מורשית חתימה
↑  בלי כיסוי
↑  להיות אישה, באתר secblock.yit.co.il
| --- | --- |
בקרת זהויות :  VIAF: 8160975248417280317   WorldCat (עם VIAF): 8160975248417280317
זיינב בנת אל-חארית'

זיינב בנת אל-חארית' (בערבית: زينب بنت الحارث; נרצחה ב-629) הייתה אישה יהודיה שלפי האסלאם ניסתה להתנקש במוחמד, על ידי הרעלה.
רקע

קהילת יהודי ח'ייבר הייתה קהילה יהודית מפותחת. זיינב בנת אל-חארית הגיעה ממשפחה של משוררים-לוחמים יהודים תימנים, אשר חיה מספר דורות בח'ייבר (כיום ערב הסעודית). נראה כי זיינב הייתה הילדה הבכורה, שכן אביה נשא את הכוניה "אבו זיינב", למרות שהיה לה אח בשם אל-חארית' אבן אל-חארית'.
בקיץ 625 הגיעו לח'ייבר שבט בני נדיר, שגורשו מאל-מדינה על ידי מוחמד. ביניהם היה סלאם אבן משכּם אל-נדירי, שזיינב נישאה לו.
קרב ח'ייבר

כוחותיו של מוחמד הטילו מצור על ח'ייבר ביוני 628. זיינב יחד עם נשים אחרות של העיר וילדיהם התבצרו במבצר אל-כתיבה, בזמן שבעלה פיקד על כוחות צבאים באזור נאטט. הוא נפל בקרב ואחיה תפס את הפיקוד. תשעה ימים לאחר מכן חייליו של עלי בן אבי טאלב פרצו אל המבצר, ובמהלך הקבות נהרגו אביה, אחיה ודודה של זיינב. ח'ייבר יחד עם כל אזור אל-מדינה נכבשה ונבזזה על ידי צבאו של מוחמד.
הרעלתו של מוחמד

לפי אבן אסחאק, כאשר מנהיגי ח'ייבר הגיעו למוחמד לדיון בתנאי הכניעה, חייליו בזזו את המבצרים הכבושים לצורך לאסוף נשק, אוצרות ושבויים. זיינב שאלה את החיילים מהו האוכל האהוב על מוחמד. כשנאמר לה שזו כתף כבש (לפי גרסה אחת עז), היא שחטה כבש מהעדר שלה וצלתה אותה עם רעל. בסיום דיון בתנאי הכניעה זיינב הגישה למוחמד את הבשר המורעל.
מוחמד ואחד בקציניו בשם בשאר אל בארה אכלו מן הבשר המורעל. מוחמד ירק את הבשר בזמן שבאשר בלע אותו. מוחמד טען כי חש שאת הרעל "העצם הזו אומרת לי שהיא מורעלת". באשר הורעל וקיבל שיתוק. הבשר המורעל נזרק לכלב שאכל אותו ומת במקום.
זיינב בנת אל-חארית' נקראה מול מוחמד, שהאשים אותה בניסיון להרעילו. היא שאלה מי גילה לו והוא ענה כי הכתף עצמה גילתה. מוחמד שאל את זיינב מדוע ניסתה להורגו, והיא ענתה "הרגת את אבי, דודי ובעלי. לקחת מהעם שלי את מה שלקחת. אמרתי לעצמי: אם הוא נביא, הוא ידע. הכבש יידע אותו מה שעשיתי. אם הוא מלך, ניפטר ממנו". לטענת מוחמד, אללה לא היה מאפשר לניסיון ההתנקשות להצליח.
מותה

מוחמד לא הוציא את זנייב להורג, אלא שלח אותה בחזרה לביתה. בשאר אל בארה נשאר משותק למשך שנה, עד למותו. לאחר מותו, משפחתו רצחה את זיינב בנת אל-חארית' כנקמה.
ראו גם

צפייה
קהילת יהודי ח'ייבר
מקורת

זיינב בינת אל-חארית', אתר אלילונה
חלבון חד-תאי

ספגטי בולונז תוצרת חברת Quorn מיוצר עם חלבון צמחי כתחליף לבשר המכונה Mycoprotein, שהופק מן העובש Fusarium venenatum
חלבון חד-תאי או SCP (אנ') הוא חלבון מיקרוביאלי המופק מחיידקים, שמרים, עובשים ואצות שגודלו בתנאים המתאימים להפקה מרבית של חלבונים אלה. החלבונים מופקים להזנה של בני-אדם ובעלי-חיים.
הביומסה או תמצית החלבון מתרביות טהורות או מעורבות של מיקרואורגניזמים אלה עשויה לשמש כמרכיב תזונתי או כתחליף למזונות עשירים בחלבון. חקלאות תעשייתית מתאפיינת בשימוש כמויות מים גבוהות, שימוש מרובה של קרקעות, הרס מגוון ביולוגי, הידרדרות אקולוגית כללית ותורמת לשינויי האקלים על ידי פליטת שליש מכל גזי החממה. ייצור SCP אינו גורם לאף אחת מארבעת הגורמים האלה.
הפקת SCP ממיקרואורגניזמים ייחודיים נעשית על ידי גידולם על מוצרי פסולת חקלאית, אם כי היא אפשרית גם ללא תלות במוצרי פסולת אלה, באמצעות גידול אוטוטרופי. הודות למגוון הגבוה של חילוף החומרים המיקרוביאלי, SCP אוטוטרופי מספק מספר אופני צמיחה, אפשרויות מגוונות של מחזור חומרים מזינים ויעילות גבוהה באופן משמעותי בהשוואה לגידולים חקלאיים. פרסום משנת 2021 הראה שייצור חלבון מיקרוביאלי המונע על ידי תאים פוטו-וולטאים יכול לנצל פי-עשרה פחות אדמה עבור כמות שווה של חלבון בהשוואה לגידול פולי סויה בשיטה החקלאית המסורתית.
כאשר אוכלוסיית העולם תגיע לפי המשוער לתשעה מיליארד בני אדם עד שנת 2050, קיימות ראיות חזקות לכך שהחקלאות לא תוכל לעמוד בביקוש מזון ויהיה קיים סיכון רציני למחסור במזון. SCP אוטוטרופי מייצג אפשרויות של ייצור מזון המוני בטוח ואיכותי גם בתנאי אקלים קשים.
היסטוריה

בשנת 1781 כוננו תהליכים ראשונים להכנת תוצרים מרוכזים מאוד של שמרים. המחקר על טכנולוגיית חלבון תא-יחיד החל בתחילת המאה ה-20, כאשר הביופיזיקאי מקס דלבריק, זוכה פרס נובל ועמיתיו, גילו את הערך הגבוה של עודפי שמרי בירה כתוסף האכלה לבעלי חיים.
במהלך מלחמת העולם הראשונה והשנייה, השתמשו בעודפים אלה בגרמניה בקנה מידה גדול, על מנת להתגבר על מחסור במזון. התחלת ייצור ה- SCP משמרים היוותה לעיתים קרובות אבן דרך לביוטכנולוגיה המודרנית. בשנת 1919, סאק בדנמרק והיידוק בגרמניה המציאו שיטה בשם "Zulaufverfahren" (אנ')  שבה תמיסת סוכר הוזנה באופן רציף לתרחיף מאוורר של שמרים, במקום להוסיף שמרים לתמיסת סוכר מדוללת. בתקופה שלאחר מלחמת העולם הראשונה הדגיש ארגון המזון והחקלאות של האו"ם (FAO) את בעיות הרעב והתת-תזונה בעולם והציג את הרעיון של מחסור בחלבון, תוך שהראה של-25% מאוכלוסיית העולם יש מחסור בצריכת חלבון בתזונה שלהם. כמו כן, התהווה החשש שהייצור החקלאי לא יעמוד בדרישות ההולכות וגדלות של מזון על ידי האנושות.
עד לאמצע שנות ה-60 הופקו כמעט רבע מיליון טון של שמרי מזון בחלקים שונים של העולם. רק בברית המועצות יוצרו כ-900,000 טון שמרי מזון ומספוא עד לשנת 1970. בשנות ה-60 פיתחו חוקרים בחברה British Petroleum, תהליך המכונה "תהליך ייצור חלבונים משמן" המבוסס על טכנולוגיה לייצור חלבון חד-תאי על ידי שמרים המוזנים על ידי פרפינים המופקים משעווה, תוצר לוואי של בתי זיקוק לנפט. עבודת מחקר ראשונית נעשתה על ידי אלפרד שמפניט בבית הזיקוק לנפט Labret בצרפת. מפעל פיילוט קטן החל לפעול במרץ 1963, ואושרה בנייה זהה של מפעל הפיילוט השני, בבית הזיקוק לנפט גריינג'מאוס בבריטניה (Grangemouth Oil Refinery).
רעיון הפקת "מזון מנפט" הפך לפופולרי בשנות השבעים של המאה ה-20, כאשר לשמפניאט הוענק פרס אונסק"ו (אנ') למדע בשנת 1976, ומתקני שמרים המוזנים בפרפין נבנו במספר מדינות. השימוש העיקרי במוצר הסופי היה כמזון לעופות ובקר. תעשייה בשם "BVK - belkovo-vitaminny kontsentrat"  התפתחה בייחוד בברית המועצות ליד בתי זיקוק של נפט, בערים Kstovo (1973) (אנ')  ו־Kirishi (1974) (אנ') עד שנת 1989.
תהליך הייצור

חלבונים חד-תאיים נוצרים על ידי מיקרואורגניזמים שונים בתהליכי תסיסה של חומרי פסולת ממקורות שונים כגון, עץ, קש, שימורים ופסולת עיבוד מזון, שאריות מייצור אלכוהול, פחמימנים או הפרשות של בני-אדם ובעלי-חיים. בתהליכים המיועד להפקת חשמל התשומות הן חשמל, חד-תחמוצת-הפחמן ומתכות קורט וכן כימיקלים שונים כגון דשן. אפשר להפיק SCP גם מגז טבעי לשימוש כמזון. באופן דומה, ניתן להפיק SCP מפסולת פלסטיק באמצעות תהליכי מיחזור. הפקת חלבונים חד-תאיים מהפסולת כרוכה בעלויות גבוהות בגלל השימוש בתהליכים יקרים של ריכוז עקב תפוקה נמוכה מאוד, לרוב פחות מ-5%. מהנדסים פיתחו דרכים להעלות את הריכוזים בתהליכים שונים: צנטריפוגה, ציפה, שיקוע, וסינון על ידי שימוש בממברנה חדירה למחצה. החלבון החד-תאי צריך לעבור תהליך של ייבוש עם תכולת לחות של כ-10% המאפשר חיי מדף ארוכים. השיטות להעלאת הריכוזים של החלבון במוצר הסופי ותהליך הפחתת ריכוז הלחות במוצר הסופי מחייבים שימוש בציוד יקר שאינו מתאים לפעולות בקנה מידה קטן.
יתרונות וחסרונות > יתרונות בשימוש ב-SCP

לייצור בקנה מידה גדול של ביומסה מיקרוביאלית יתרונות רבים על פני השיטות המסורתיות לייצור חלבונים למזון או מזון לבעלי חיים..הביומסה המיקרוביאלית נבנית מהר בגלל כושר החלוקה של החד-תאיים שמרכיבים אותה.  קצב החלוקה של אצות נע בין 2–6 שעות, שמרים בין 1–3 שעות, חיידקים בין 20–120 דקות. בעוד שחלקים גדולים של צמחים אינם נאכלים ואינם נעכלים, הרי שהביומסה המיקרוביאלית ניתנת כולה לאכילה ולעיכול. הביומסה המיקרוביאלית מכילה רמות גבוהות יחסית של חלבון,
30-70% לחומר יבש בהשוואה לירקות וגרעיני חיטה. חלק מהמיקרואורגניזמים מסוגלים גם ליצור ויטמינים, כולל ויטמין B12 בריכוזים משמעותיים. מיקרואורגניזמים מסוגלים להשתמש בקשת רחבה של מקורות חנקן הכוללים אלקנים, מתנול, מתאן, אתנול וסוכרים. חומרים שנחשבו פעם לשאריות מזון שלא ניתן למחזר, כיום ניתן למחזרם באמצעות הפיכתם לחומרים בעלי ערך תזונתי רב למיקרואורגניזמים שונים. מיקרואורגניזמים אאוטוטרופיים מסוגלים להשתמש בדו-תחמוצת-הפחמן כמקור לפחמן בבניית חומרים אורגניים, ביעילות של פי-עשרה בהשוואה לצמחים עילאיים בהשתמשם בתהליך על שם Wood–Ljungdahl (אנ').  חלק מהחיידקים מסוגלים לבצע תסיסה הקרויה Syngas fermentation שבה תערובת של חד-תחמוצת-הפחמן, דו-תחמוצת-הפחמן ומימן משמשת לייצור חומרים אורגניים כגון ביומסה של ליגנוצלולוזה (Lignocellulosic biomass) שהיא תערובת של צלולוזה, המיצלולוזה, וליגנין המתאימה להזנת בעלי-חיים.
בטבע קיימים חיידקים המסוגלים לקבע את גז החנקן מן האוויר המהווה 72% ממנו. חיידקים רבים מסוגלים להשתמש במימן כמקור לאנרגיה, על ידי שימוש באנזימים מקבוצת ההידרוגנזות (hydrogenases). יצירת ביומסה מיקרוביאלית אינה תלויה בתנודות אקלימיות קיצוניות, בניגוד לגידולי שדה המושפעים באופן מובהק על ידי תנודות אקלימיות רבות.
מיקרואורגניזמים שאינם תלויים בתאורה יכולים להתתרבות בתנאי לילה בדומה לתנאי יום. כמו כן, צריכת המים לגידול מיקרואורגניזמים נמוכה בהרבה בהשוואה גידולי שדה המצריכה שימוש בהשקיה, במי-תהום, במים-עיליים ובמי גשמים. גידולים אלה נזקקים בממוצע ל-1,800 ליטר מים לקילוגרם יבול, לצורכי איוד, להזעה, ולזליגה של מים עיליים על פני הקרקע, תופעה שאינה קיימת בביוראקטורים לייצור SCP. גידול ביומסה של מיקרואורגניזמים אינו דורש אדמה פורייה, ולכן אינו מהווה גורם תחרותי לחקלאות. הגידול יכול להתבצע גם בתנאים קיצוניים של אזורים בעלי אקלים יבש, בסביבה של אדמה לא פורייה וללא קשר עם תנאי אקלים, ומאפשר אספקת חלבונים לאזורים שבהם קיים קושי חקלאי וכתוצאה מכך מחסור תזונתי של חלבונים..
יתרונות וחסרונות > חסרונות בשימוש ב-SCP

לצריכת חלבון SCP עלולות להתלוות גם תופעות של נזקים בריאותיים שונים: רגישות אלרגית, רגישות לריכוזים גבוהים של חומר עשיר בחומצות גרעין וכן נוכחות של אפלטוקסינים, רעלנים מיקרוביאליים, כגון אנדוטוקסינים ואקסוטוקסינים, חומרי הדברה ומתכות כבדות שמקורם בחומרי הגלם. חומרי הגלם המשמשים להפקת החלבון המיקרוביאלי החד-תאי חייבים לעמוד בתקנים בין לאומיים שמטרתם להבטיח כי המוצרים הסופיים יעמדו בדרישה של אי חשיפה לריכוזים של חומרים רעילים מעל המותר. בעבר, בעיית האפשרות לרעילות מזונות אלה בעקבות ריכוזי תרכובות אורגניות רעילות - האלקנים, גרמה לסגירת מפעלים על ידי הרשויות, או להסבת מפעלים אלה לצורכי מחקרים בשטח המיקרוביאלי.
יתרונות וחסרונות > חסרונות בשימוש ב-SCP > ריכוזים גבוהים של חומצות גרעין

החלבון החד-תאי עלול להיות עשיר בחומצות גרעין (עד 5%). תזונה המבוססת על צריכת כמויות גדולות של SCP עלולה לגרום לעומס יתר על הכליות ולתסמונת של hyperuricemia. כצעד מניעתי לתופעה, נמצא כי שימוש במיקרואורגנימים דלים בחומצות גרעין כמו אצות עדיף על שמרים, ועשוי להוריד את ריכוזם הסופי בחלבון החד תאי.